डॉक सारांशित करण्यासाठी: 1. रॉजर फेडररची 15 वर्षं

स्वित्झर्लंडचा टेनिसस्टार रॉजर फेडररनं पहिल्यांदा विम्बल्डन जिंकलं, त्याला यंदा पंधरा वर्षं पूर्ण होत आहेत. 

2003 ते 2017 या कालावधीत फेडररनं तब्बल 8 वेळा ही स्पर्धा जिंकली आहे आणि या स्पर्धेत पुरुष एकेरीत सर्वाधिक विजेतेपदांचा विक्रमही त्याच्याच नावावर आहे. 

फेडररच्या याच 'अशक्य' वाटचालीचा आढावा घेणारा हा व्हीडियो पाहा: 

लवकरच फेडरर व्यावसायिक टेनिस कारकीर्दीचीही दोन दशकं पूर्ण करणार असून, वयाच्या ३७व्या वर्षीही त्याला विम्बल्डनच्या विजेतेपदासाठी सर्वांत प्रबळ दावेदार मानलं जात आहे. त्यामुळं जागतिक क्रमवारीत दुसऱ्या क्रमांकावर असूनही फेडररला या स्पर्धेसाठी अव्वल मानांकन मिळालं आहे.

2. फेडरर-नदालमधल्या लढतीचा नवा अध्याय

रॉजर फेडरर आणि राफेल नदालमधली चुरस कुठल्याही स्पर्धेची रंगत आणखी वाढवणारी ठरते. या दोघांमधली २००८ सालच्या विम्बल्डन विजेतेपदासाठीची ऐतिहासिक लढाई कोण विसरेल?

पावसाच्या व्यत्ययांमुळे तब्बल सात तास लांबलेली ती लढाई अखेर नदालनं 6-4 6-4 6-7 (5-7) 6-7 (8-10) 9-7 अशी जिंकली होती आणि सेंटर कोर्टवर संधीप्रकाश ओसरताना पाच वेळच्या विम्बल्डन विजेत्या फेडररचं साम्राज्य संपुष्टात आणलं हेतं. 

अमेरिकेचे दिग्गज टेनिसपटू जॉन मॅकेन्रो यांनी त्या लढतीचं वर्णन "the greatest match ever played" अशा शब्दांत केलं होतं. नदालनं तर आपल्या कारकीर्दीला मोठं वळण देणारा क्षण असं त्या सामन्याचं वर्णन केलं आहे. 

त्या ऐतिहासिक लढतीनंतर फेडरर आणि नदाल आजवर एकदाही विम्बल्डनमध्ये आमने-सामने आलेले नाहीत. 

मात्र २०१७ सालच्या ऑस्ट्रेलियन ओपनपासून म्हणजे गेल्या दीड वर्षांत सहा ग्रँड स्लॅम स्पर्धांपैकी तीन फेडररनं आणि तीन नदालनं जिंकल्या आहेत आणि आपल्यातल्या चुरशीचा नवा आध्याय लिहिला आहे. पुरुष एकेरीच्या जागतिक क्रमवारीचं अव्वल स्थानही दोघं आलटूनपालटून भूषवताना दिसले.   

त्यामुळेच यंदा अव्वल मानांकित फेडरर आणि जागतिक क्रमवारीत अव्वल स्थानी असलेल्या नदालमध्ये फायनलची पर्वणी मिळेल अशी अपेक्षा टेनिस चाहते करत आहेत. 

3. ऑलिम्पियाची आई

मुलगी ऑलिम्पियाच्या जन्मानंतर सेरेना विल्यम्सचं हे पहिलंच विम्बल्डन असणार आहे. 

सात वेळची माजी विम्बल्डन विजेती सेरेना विल्यम्स मातृत्त्वाचा भार सांभाळत यंदा फ्रेन्च ओपनमधून ग्रँड स्लॅम टेनिस कोर्टवर परतली. पण चौथ्या फेरीतून तिनं दुखापतीमुळे माघार घेतली होती. 

आता...\nडॉक सारख्याच भाषेत सारांश:
ग्रँड स्लॅम टेनिसमधली सर्वात जुनी आणि मानाची समजली जाणारी स्पर्धा अर्थात विम्बल्डनला सोमवारपासून सुरूवात होते आहे. टेनिस चाहत्यांना खरं तर विम्बल्डन पाहण्यासाठी दुसऱ्या कुठल्याच कारणाची गरज नाही. पण ग्रास कोर्टवरची ही स्पर्धा यंदा पाच गोष्टींमुळे आणखी खास बनली आहे.